Marit Bjørgen

Marit Bjørgen (sündinud 21. märtsil 1980 Trondheimis) on Norra murdmaasuusataja, kaheksakordne olümpiavõitja ja kaheksateistkordne maailmameister.

Juunioride maailmameistrivõistlustel jäi Bjørgeni parimaks kohaks 3. veebruaril 1999 Austrias Saalfeldenis saadud 8. koht 5 km klassikatehnikadistantsil.

Bjørgen debüteeris maailma karikasarjas 27. detsembril 1999 Šveitsis Engelbergis klassikasprindis, kus ta jäi 39. kohale. Esimest korda sõitis ta MK-punktidele aasta hiljem, 29. detsembril 2000 jällegi Engelbergis, kus oli 1 km klassikasprindis 17. ja järgmisel päeval 1 km vabasprindis 29.

21. jaanuaril 2001 tuli ta esimest korda Norra meistrivõistlustel medalile, sõites 5 km klassikas välja pronksmedali. 31. märtsil 2001 sai ta pronksmedali ka 1 km vabatehnikasprindis.

Esimest korda osales Bjørgen suurvõistlustel 2001. aasta maailmameistrivõistlustel Soomes Lahtis, kus tema parimaks tulemuseks jäi 19. koht 10 km jälitussõidus. 10 km klassikasõidus oli ta 24. Ta pääses Norra koondisse sellest hoolimata, et oli Norra meistrivõistlustelt seni ainult ühe pronksmedali saanud ega olnud kordagi MK-sarjas esikümnesse pääsenud.

2002. aastal ei tulnud Bjørgen Norra meistrivõistlustel üldse medalile, kuid parandas oma parimat kohta MK-sarjas. 24. novembril 2001 oli ta Kuopios 5 km klassikasõidus 14. ja 8. detsembril Itaalias Cognes 5 km klassikadistantsil samuti. Tulemused ei olnud muljetavaldavad, kuid ta arvati Salt Lake Citys toimunud 2002. aasta taliolümpiamängude koondisse. Ta sõitis 30 km klassikasõidus välja 14. koha, aga teatesõidus saavutas hõbemedali. Ühisstardiga 15 km vabastiilis sõidus oli ta 50.

Pärast olümpiamänge paranesid tema tulemused märgatavalt. 10. märtsil saavutas ta MK-etapil Norra naiskonnas Rootsis Falunis taas 2. koha, 23. märtsil Norras Lillehammeris ühisstardiga 58 km klassikastiilis sõidus 13. koha ja 26. oktoobril võitis ta Saksamaal Düsseldorfis oma elu esimese MK-etapi. See sõideti 2 km distantsil vabastiilis sprindina.

2003. aasta maailmameistrivõistlustel Itaalias Val di Fiemmes tuli ta 26. veebruaril 1,5 km sprindi vabasõidus maailmameistriks. Enne seda oli ta 18. veebruaril tulnud ühisstardist 15 km klassikasõidus 24. kohale ja võitnud 24. veebruaril teatenaiskonnaga hõbemedali Saksamaa järel ja Venemaa ees.

Kaks aastat hiljem, 28. jaanuaril 2005 tuli Bjørgen esimest korda Norra meistriks. See toimus 1 km klassikasprindis. 7,5+7,5 km jälitussõidus tuli hõbemedal. 2005. aasta MM-il Saksamaal Oberstdorfis Bjørgen üllatuslikult sprindis oma tiitlit kaitsta ei suutnud, jäädes 16. kohale, kuid tuli maailmameistriks 30 km ühisstardiga klassikasõidus, teatesprindi vabasõidus koos Hilde Pederseniga ja 4×5 km teatesõidus Venemaa ja Itaalia ees, sõites viimast vahetust. Veel sai ta neilt võistlustelt hõbemedali 2×7,5 km jälitussõidus Julia Tšepalova järel ning pronksmedali 10 km vabasõidus Kateřina Neumannová ja Tšepalova järel, olles nende võistluste edukaim sportlane.

2006. aasta taliolümpiamängudel Pragelatos tegi Bjørgen viis starti. 12. veebruaril katkestas ta 7,5+7,5 km jälitussõidu (Kristina Šmigun võitis), 14. veebruaril oli naiskondlikus klassikasprindis 6×1,2 km distantsil 4., 16. veebruaril tuli 10 km klassikatehnikas sõidul Kristina Šmiguni järel hõbemedalile, 18. veebruaril saavutas teatenaiskonnas 5. koha, sõites viimast vahetust, ja 22. veebruaril tuli 1,2 km vabastiilis sprindis 18. kohale.

2007. aasta MM-il Jaapanis Sapporos startis ta kõigil kuuel distantsil. 22. veebruaril oli ta klassikasprindis B-finaali 4. ja kokku 10., 23. veebruaril võitis ta koos Astrid Jacobseniga pronksmedali sprinditeates Soome ja Saksamaa järel, 25. veebruaril oli ta 7,5+7,5 km jälitussõidus 12., 27. veebruaril oli 10 km vabastiilis sõidus 22., 1. märtsil võitis Norra naiskonnas 4×5 km teatesõidus pronksmedali Soome ja Saksamaa järel (Bjørgen sõitis teist vahetust) ning 3. märtsil tuli ühisstardist 30 km klassikatehnikas sõidus 9. kohale.

2009. aasta MM-il Liberecis startis ta neljal distantsil. 19. veebruaril oli ta 10 km klassikasõidus 16., 21. veebruaril 7,5+7,5 km jälitussõidus 19., 24. veebruaril 1,3 km vabastiilis sprindis 9. ja 26. veebruaril 4×5 km teatesõidus 4.

2010. aasta taliolümpiamängudel Kanadas Vancouveris startis ta viiel distantsil. 15. veebruaril tuli ta 10 km vabatehnikasõidus Charlotte Kalla ja Kristina Šmiguni järel pronksmedalile, 17. veebruaril võitis 1,5 km klassikasprindi, 19. veebruaril võitis 7,5+7,5 km suusavahetusega sõidu, 25. veebruaril võitis 4×5 km teatenaiskonnaga juba kolmanda kuldmedali ja 27. veebruaril tuli ta ühisstardist 30 km klassikasõidus Justyna Kowalczyki järel hõbemedalile, kaotades kõigest 0,3 sekundiga.

2015. aastal võitis ta esimest korda Tour de Ski. Bjørgen on võitnud neli maailma karikat (2005, 2006, 2012 ja 2015), kolm tavadistantside karikat (2005, 2012 ja 2015) ning viis sprindikarikat (2003, 2004, 2005, 2006 ja 2015).

Bjørgen lõpetas sportlaskarjääri pärast hooaega 2017–18, kuid 2020. aasta mais teatas ta, et hakkab võistlema suusamaratonidel.

pisi|Bjørgen Otepää MK-etapil (2006).

Saavutused

27px Olümpiamängudel 
2002  Salt Lake Citys
15px hõbemedal 4×5 km teatesõidus

2006  Torinos
15px hõbemedal 10 km klassikasõidus

2010  Vancouveris
15px kuldmedal individuaalsprindis klassikatehnikas
15px kuldmedal 7,5+7,5 km suusavahetusega sõidus
15px kuldmedal 4×5 km teatesõidus
15px hõbemedal 30 km
15px pronksmedal 10 km vabatehnikasõidus

2014  Sotšis
15px kuldmedal 7,5+7,5 km suusavahetusega sõidus
15px kuldmedal sprinditeates
15px kuldmedal 30 km vabastiilis ühisstardist

2018  Pyeongchangis
 olümpiavõitja 30 km klassikas
 olümpiavõitja teatesõidus
 hõbemedal 7,5+7,5 km suusavahetusega sõidus
 hõbemedal 10 km vabatehnikas
 hõbemedal sprinditeates (koos Maiken Caspersen Fallaga)

 Maailmameistrivõistlused 
2003  Val di Fiemmes
  maailmameister 1,5 km sprindis vabatehnikas
  hõbemedal 4×5 km teatesõidus
2005  Oberstdorfis:
  maailmameister 6×0,9 km teatesprindis vabatehnikas
  maailmameister 30 km ühisstardiga klassikasõidus 
  maailmameister 4×5 km teatesõidus
  hõbemedal 2×7,5 km jälitussõidus
  pronksmedal 10 km vabatehnikas
2007  Sapporos
  pronksmedal teatesprindis vabatehnikas
  pronksmedal 4×5 km teatesõidus
2011  Oslos
  maailmameister sprindi vabasõidus 
  maailmameister 15 km suusavahetusega sõidus
  maailmameister 10 km klassikasõidus
  maailmameister 4×5 km teatesõidus
  hõbemedal 30 km ühisstart (vaba)
2013  Val di Fiemmes
  maailmameister sprindi vabasõidus
  maailmameister 15 km suusavahetusega sõidus
  maailmameister 4×5 km teatesõidus
  maailmameister 30 km ühisstart (vaba)
  hõbemedal 10 km eraldistart (klassika)
2015  Falunis
  maailmameister klassikasprindis
  maailmameister 4×5 km teatesõidus
  hõbemedal 30 km ühisstardiga sõidus
2017  Lahtis
  maailmameister 10 km klassikas
  maailmameister suusavahetusega sõidus
  maailmameister 30 km vabatehnikasõidus
  maailmameister 4×5 km teatesõidus

 Maailma karikasarjas 

Marit Bjørgen osales karjääri jooksul individuaalarvestuses osalenud 303 maailma karikasarja etapil ja jõudis esikolmikusse 184 korda, neist 114 korda ta võitis.

Esialgu oli Bjørgen peamiselt sprinter ja ta võitis oma 11 esimest MK-etappi sprindis. Hiljem hakkas ta pikemaidki distantse hästi sõitma.

Otepää MK-etapi võitis Bjørgen kolm korda, kõik 10 km klassikas (2005, 2011 ja 2017).

Üldkarikas
1. koht: 2005, 2006, 2012, 2015
 2. koht 2004, 2007, 2010, 2011, 2014
Tavadistantside karikas
1. koht: 2005, 2012, 2015
 2. koht 2010, 2011, 2017
 3. koht 2014
Sprindikarikas
 1. koht: 2003, 2004, 2005, 2006, 2015
 2. koht 2010
 3. koht 2012, 2014

 Maailma karikasarja etapivõidud
Jrk-nrAastaKuupäevKohtRiikAla1.200226. oktooberDüsseldorf2 km vabasprint2. 200211. detsemberClusone1,4 km vabasprint3.200312. veebruarReit im Winkl1 km vabasprint4.200316. detsemberVal di Fiemme1,2 km klassikasprint5.200418. jaanuarNové Město1,2 km vabasprint6.200418. veebruarStockholm1,1 km klassikasprint7.200424. veebruarTrondheim1,5 km vabasprint8.200426. veebruarDrammen1,2 km klassikasprint9.20045. märtsLahti1 km vabasprint10.200412. märtsPragelato1 km vabasprint11.200423. oktooberDüsseldorf0,8 km vabasprint12.200420. novemberGällivare10 km klassikat13.20044. detsemberBern0,8 km vabasprint14.200411. detsemberLago di Tesero2×7,5 km jälitussõit15.200414. detsemberAsiago1,2 km klassikasprint16.20058. jaanuarOtepää10 km klassikat17.200516. jaanuarNové Město1,2 km vabasprint18.200512. märtsHolmenkollen30 km klassikat19.200516. märtsGöteborg1 km vabasprint20.200519. märtsFalun2×7,5 km jälitussõit21.200522. oktooberDüsseldorf0,8 km vabasprint22.200519. novemberBeitostølen10 km klassikat23.200526. novemberKuusamo10 km klassika24.200510. detsemberVernon2×7,5 km jälitussõit25.20064. märtsMora45 km klassikat ühisstardist26.200615. märtsChangchun1 km vabasprint27.200628. oktooberDüsseldorf0,8 km vabasprint28.200724. märtsFalun2×7,5 km jälitussõit29.200724. novemberBeitostølen10 km vabalt30.20072. detsemberKuusamo10 km klassikat31.200921. novemberBeitostølen10 km vabalt32.200919. detsemberRogla1 km vabasprint33.20106. märtsLahti15 km jälitussõit34.201011. märtsDrammen1 km klassikasprint35.201013. märtsOslo30 vabalt ühisstardist36.201014. märtsOslo1 km vabasprint37.201021. märtsFalun25 km (MK-finaal)38.201020. november Gällivare10 km vabalt39.201028. novemberKuusamo15 km40.201011. detsemberDavos10 km klassika41.201012. detsemberDavosvabasprint42.201018. detsemberLa Clusaz15 km vabatehnikas ühisstardist43.201122. jaanuarOtepää10 km klassika44.201119. veebruarDrammen10 km klassika45.201113. märtsLahtiklassikasprint46.201120. märtsFalun MK-finaal47.201119. novemberSjusjoen10 km vaba48.201127. novemberKuusamo MK-v. avamine49.201110. detsemberDavos15 km vaba50.20124. veebruarRõbinsk10 km vaba51.201211. veebruarNové Město15 km klassika52.20124. märtsLahtiklassikasprint53.20127. märtsDrammenklassikasprint54.201211. märtsOslo30 km klassika55.201218. märtsFalun MK-finaal56.201224. novemberGällivare10 km vaba57.20122. detsemberKuusamo MiniTour58.201319. jaanuarLa Clusaz10 km klassika....103.201627. novemberKuusamo10 km klassika104.201721. jaanuarUlricehamn10 km vaba105.201729. jaanuarFalun15 km klassika ühisstart106.201719. veebruarOtepää10 km klassika107.201712. märtsOslo30 km klassika108.201718. märts Québec 15 km klassika109.201718. märts Québec 15 km vabalt110.201717.–19. märts Québec MK-sarja finaal111.201725. november Ruka 10 km kl.112.201717. detsember Dobbiaco 10 km kl. jälitussõit113.201812. märts Oslo 30 km vabatehnikas114.201818. märts Falun MK-sarja finaal

 Isiklikku 

Marit Bjørgen on 168 cm pikk ja kaalus tippsportlasena 64 kg. Tema elukaaslane on Fred Børre Lundberg. Neil on kaks poega (sündinud 2015 ja 2019).Suusakuninganna Marit Björgen sai teist korda emaks

 Viited 

 Tunnustus 
2005 – Aftenposteni kuldmedal – parimale Norra sportlasele; selle võib saada korra elus

Välislingid


Marit Bjørgeni koduleht
Rahvusvaheline Marit Bjørgeni fänniklubi (vene keeles)

Kategooria:Norra murdmaasuusatajad
Kategooria:Sündinud 1980